**ԱՍԼԱՆ-ԲԱԼԱՍԻ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլել ա, չի ըլել ժամանակով մի թաքավոր. էդ թաքավորին ժառանգ չի ունեցել։ Էդ թաքավորը

օրերի մի օրը ճարը կտրած կանչում ա իրան նազըրին իրան կուշտը, դարդլամիշ ա ըլում իրեն զավակ չունենալու ցավը։ Թաքավորն ու նազիրը մասլահաթ են անում, որ երկաթե տրեխ հագնեն, երկաթե գավազան վեր

ունեն, աշխար-աշխար ման գան, բալքա մի իլլաճ անեն, մի մարդ գտնեն՝ դարման անի թաքավորի դարդին։

Հարնաիսա միտքն արին, դարվիշի շոր հագան ու ճամփա ընկան։ Շատ գնացին, թե քիչ գնացին, էդ աստված գիտի, հասան մի մենձ գեղի. էդ գեղի ղրաղին մի նախրչի կար, նախրչուցը ղոնաղխանա ուզեցին։

Նախրչին ասավ.— Համեցե՛ք, դավրիշ բաբալար, փայ տվող աստվածը մի թիքա հաց էլ ձեզ հմա կլի պատրաստած։

Ասավ ու նախրչին դարվիշնուն տարավ տուն, օրթաօճախի ղրաղին մի չուլ գձեց, համեցեք արավ նստեն, ինքը գնաց դուռը՝ իրան նախիրը հավաշարելու։

Նախըրչու կնիկը գնացել էր աղբուրը՝ ջուր բերելու, կուժը ուսին տուն էկավ, տեհավ իրանց տանը էրկու դարվիշ նստած։ Նախըրչու կնիկը ճընանչեց, որ դրանք դարվիշ չեն, մինը թաքավորն ա, մինն էլ թաքավորի նազիրը։

— Վա՜յ,— ասավ,— ա՜յ մարդ, էս սրանց լա լեյղական տեղն ա՞, որ էս չըլակտորի վրա ես նստացրե՜լ։

Ասավ ու թախտի վրա մի խալիչա գձեց, համեցեք արավ, ասավ.— Թաքավո՛ր, նազի՛ր, համեցեք, նստեցեք խալիչի վրա։

Թաքավորը ըրմացավ, թե. «Էս նախրչու կնիկը որդիա՞ն գիտի, որ ես թաքավորն եմ»։ Ըժու թաքավորն ասավ.—Քիրա՛, դու ի՞նչ գիտես ես թաքավորն եմ։

Նա ասավ.— Խի՞ չգիտեմ, դու փլան թաքավորն ես, հիշատակ չունես, աշխար-աշխար ման ես գալի, որ մի մարդ ռաստ գա, քու դարդին դարման անի։

Եդնա նախրչու կնիկն ասում ա.— Քու դարդին ես դարման կանեմ: Ռավոտը որ ծեգիլահան վեր կենաս, հաց ուտես, ճամփա ընկնես, ոնց որ կասեմ նըհե կանես, մի տարեն վրա թաքավորի կնիկը տղա կբերի։

Թաքավորը ռազի կացավ, նախրչին էլ մի մոզի մորթեց, էդ րիգունը խորոված արին, բղլամա արին՝ կերան, ըժու քնեցին։ Ռավոտը ծեգիլահան թաքավորն ու նազիրը վե կացան, հաց կե­րան, ճամփա ընկան։

Էն վախտը նախրչու կնիկն ասավ թաքավորին.— Էս ճամփեննի կերթաս, էն ղադար կերթաս՝ էս սարի գլուխը դուս կըլես. սարի գլխին, աղաքդ մի խնձորքի ծառ կգա, էն ծառի վրա էրկու խնձոր կա, էրկու խնձորը կպոկես, կտանես մինը դու կուտես, մի­նը՝ թաքավորի կնիկը։ Իննը ամիս, իննը օր, իննը սհաթը որ թմամի՝ թաքավորի կնիկը մի տղա կբերի, ընդով ինչ ուզում ես՝ ինձ խալաթ կղարգես։

Նազիրն ու թաքավորը շատ շնորհակալ կացան թե՛ նախրչուցը, թե՛ նախրչու կնգանիցը։ Մի բուռ ոսկի էլ բախշեցին նախրչու կնգանը, մնաս բարով ասին ու ճամփա ընկան։

Ըժու ճամփումը նազիրը թաքավորին ասավ.— Թաքավո՛րն ապրած կենա, նախրչու կնիկը իմաստուն էր, էն խըտըտին էլ մի րեխա կար, էն տղա րեխեն որ մենձանա՝ քու թախտը քարուքանդ պտի անիլ։

Թքավորը ըրմացավ, ասավ.— Դե լա՛վ, հլա մի գնանաք տենունք նախրչու կնգա ասած խոսքը թե դըզվի, ես էդ ըրեխին թե սաղ թողամ, նա էլ իմ թախտը թող քարուքանդ անի։

Ասին ու գնացին։ Շատ գնացին, թե քիչ՝ հասան էդ խնձորքու ծառին տեհան որ դուզգուն նախրչու կնկա ասածի պես և խնձորքու ծառի վրա էրկու խնձոր կա. պոկեցին, ու թաքավորը ջեբումը դրեց, ուրախ-ուրախ ճամփա ընկան դըբա թաքավորի ամարաթը։

Թաքավորը, ըմարաթը հասնելուն պես, ջբիցը հանեց խնձորներու մինը, տվուց կնկանը, մինն էլ ինքը վեր կալավ, էրկուսն էլ կերան խնձորնին։ Դուզգուն իննը ամինը, իննը օրը, իննը սահաթը թմամելուց եդը թաքավորի կնիկը խտոր ընկավ՝ մի սիրուն տղա բերուց: Ըժու թաքավորը շատ ուրախացավ։ Եդնա մտքումը դրուց, որ նախրչու տղին փչացընիլ տա։ Էնա էրկու մարդ կանչեց, մի ղաթրի բեռը ոսկի շինեց, տվուց էդ մարդկերանցը։ Ասավ.— Էս ղաթրի ոսկին կտանեք փլան գեղը, փլան նախըրչուն կտաք, եդնա կասեք, որ թաքավորը ձեզանե շատ ռազի ա ըշխարովը մին, էս ոսկին էլ նախրչու կնկա հմա խալաթ ա ղրկել, ու ասավ, որ ձեր պուճուր տղին էլ ղրկեցեք ըստեղ, ես պահեմ, հաց ու ջուր տամ, մենձացընեմ, եդնա շկոլը ղրկեմ՝ մոնթերի հետ կարդա։

Նախրչին ոսկին որ տեհավ, շատ ուրախացավ: Կնիկը որ տեհավ ու թաքավորի բսպարանքը իմացավ՝ տխրեց, չունքի իմաս­տուն էր, հըսկացավ, որ իրան էրեխի գլուխը բալբալեք պտի բերի։ Հոժարացավ ոչ նախրչու կնիկը։ Ասավ.— Ես իմ րեխին թաքավորի տունը չեմ ղրկի, թեկուզ ինչ ուզում ա անի։

Նախրչին ջգրվեց կնկա վրա.— Ղանմա՛զ, ղանմազի ճուտ, թաքավորը քու րեխին տանում ա իրան ամարաթը, որ իրան տղի հետ կարթա, էն էլ դու ղաբուլ չես կենո՞ւմ։ Ընդուր էն ասել՝ բոշիցը փաշա չի ըլիլ, է՜։

Եդնա նախրչին կնգանը անգաջ չարավ, զոռով տղին ղարկեց թաքավորի ամարաթը։ Դու մի ասիլ թաքավորը էդ տղերանցը թամբա էր արել թե.— Նախրչու ըրեխան, որ բերելիս ըլեք. ճամփումը մորթեցեք, արնոտ շորերը բերեք իմ կուշտը, ձեզ մենձ խալաթ կտամ։

Դե, ձեզ մատաղ ըլեմ, էն ինչ ասել են, թե՝ ասծու պահած գառը գելն ուտիլ չի, էդ տղերանց սիրտը աստոծը խնամք ա գձում, դրանք ղիմիշ չեն անում՝ էդ էրեխին մորթիլ. միտք են անում ու իրուր ասում.— Ադա՛, հըմի էս քորփա նըբալուղը մեզ ի՞նչ ա արել, որ սրա մեղքի տակն ընկնենք. չիմնուց լավն էն ա, որ գնանք մի գառն առնենք, բերենք մորթենք, էս րեխի շապիկը գառան արնումը թըթախենք, տանենք տանք թաքավորին, ըրեխեն էլ էս ճամփի ղրաղին նստած թողունք, ինչ կըլի՝ կըլի, հըլբաթ մի աստծասերը կըլի, վի կունի, կտանի կպահի։

Էն մի հընգերն ասավ.— Ադա՛, էդ ի՞նչ լավ բան միտքն արիր, թաքավորը ի՞նչ գիտի, թե էդ շապիկը րեխի արնոտ ա, թե գառան արնոտն ա, համ փորներս վեց-վեց ա անում կկշտանա, համ էլ էս մեղքի տակը չենք ընկնիլ։ Ասին ու ըթենց էլ արին։

Հարնասիա՝ աղեքիս արզ ունեմ, ըրեխին ճամփու ղրաղին թո­ղում են նստած, իրանք ճամփա են ընկնում, գնում հասնում թա­քավորի ամարաթը։ Արնոտ շապիկը տանում են տալի թաքավորին: Թաքավորը դրանց մենձ խալաթ ա տալի, իրանց էլ լավ ղուլլուղի դնում, եդնա ինքն իրան-իրան իր միչումը փընթփընթում. «Դե՛ հըմի նախրչու տղեն թող իմ թախտը քարուքանդ անի՜»։

Էս թաքավորին ըստեղ թողանք, խաբարը ումնի՞ց տանք՝ նախըրչու տղից։ Նախրչու տղեն էլ էն մերու միչին, վեր-վերանա տեղը մի ճամփու ղրաղի նվում ա նվո՛ւմ. տեր չկա, տիրական չկա։ Գեջդանգեջ մի ասլանի ընգաջովն ա ընկնում մի ջուռա նվոց։ Էդ նվոցի վրա ասլանը գալիս ա, ի՜նչ տենում՝ մի քորփա նըբալուղ ճըմփի ղրաղին վեր ընկած, հըրեն նվում ա։ Մեղքը տալիս ա, դա իրան ծիծը քաշում ա էդ նըրալուղի բերանը։ Խեղճ քորփեն ընդեղ սոված, էրկու-իրեք օր մնացած ա ըլում, ասլանը ծիծը բերանը քաշելու հատաղ ուզում ա ասլանի ծծերն էլ կուլ տա։ Խալարիսա՝ ըրեխեն որ ծծով կշտանում ա, ասլանը էդ րեխին վեր ա ունում տանում իրան տունը, իրան ճուտի կուշտը՝ էդ րեխեն էդ ասլանի ճուտի հետ մենծանում ա։ Կռները հաստանում, մատները դառնում ամեն մինը մի բիլակիս պես, թիկունքը ոնց որ մի հարիր տարեն կաղնքի ծառի քոթուկ, ձեռը ինչ ծառը գցելիս ա ըլում՝ տըկռապոկ անելիս ա ըլում։ Ախր գիտե՞ք, ասլանի կաւթն ա կերել, է՜։ Հըմի ինչ թավուր հիվանդ որ մի ստաքան ասլանի կաթ խմի՝ նա էն հադաղը կսաղանա։ Էն ինչ ասել են՝ անմահական կաթը, էն ասլանի կաթն ա։

Հարնաիսա՝ էդ արանքովը անց ա կենում տաս, տասնհինգ տարի, նախրչու տղեն էդ ասլանի ճուտի հետ մենծանում ա, դառ­նում ա ոնց որ մի սար։ Դե գիտեք, էլի՜, ապերք ջան, էն նախրչու տղի հետ խոսող չի ըլել. զաթի խոսիլ էլ չէր գիդենալ, նրա կշտին հաց չեն կերել, նա էլ հաց ուտիլը գիտեր ոչ, հարնաիսա՝ նա ասլա­նի հետ մենձացել էր, ասլանն ի՛նչ ուտեր, նա՛ էլ էն ուտեր։

Օրերի մի օրը թաքավորը իրան ամարաթի չարդախումը կաղնած տուրբինդը աչքերին էր դրել, թե տենա՝ սարերի գլխին ի՞նչ կա, ի՞նչ չկա։ Մին էլ էն տեհավ՝ մի ասլան, ասլանի հետ էլ մի իսանի նման վերու մարդ, մազումը կորած՝ իրար դունչ են լի­զում:

Թաքավորը արմացավ, ասավ.— Էս ի՞նչ տեսիլք ա, որ տենում եմ, ես որ էդ վերու մարդին բռնիլ չտամ, իմ թաքավորութինը պարապ ա:

Էն հադաղը, աղենուս արզ անեմ, հրաման ա անում մենձավորնուն, ղոշուննուն, որ. «Էս սարի չորս կռնուց ծեփ արեք ու սուրագ արեք։ Էնղդար ղոշունը իրար մոտանա սուրագ անիլեն, որ ղուշն էլ արանքներիցը չփախչի, չկելը իմ տեհած իսանի նման ջանլուին բռնեն»։

Դե՛, ձեզ մատաղ, գիտեք, էլի՜, թաքավորի հրաման ա, ով ա գլխիցը ձեռը վի կալել, որ նրան ընդիմանա։ Էն ա ղոշունը՝ որը նետ, որը աղեղ, որը թուր, վերջը՝ ես ինչ գիտեմ, հազար ու մին կռիվ անելու երազ, վեր են ունում ու էդ սարի չորսի կուռը ծեփ անում։ Էնա սուրագ անելեն ասլանը մին էլ էն ա տենում, որ իրանք մնացել են ղափանզի մեջը։ Էն ա ասլանն ասում ա.— Է՜, իսան օղլի[[1]](#footnote-1), թե իմ կաթը կերել ես, ճղում եմ, անց կենում, դուն էլ ճղի, ինձ հետ անցկացի։

Ասավ ու ասլանը թռավ, տուր թե կտաս ղոշունի կես տեղը, ըվատա հզար մարդ իրար գլխի ջարդ ու փուրթ էլան։ Վերու մարդն էլ դրա եդնուց ճղեց, որ անց կենա, բնատեննին բերին, դրա չորս կռնովը փըթաթեցին. էնա դե՜, թաքավորի փորացավն էլ դա էր, էլի՜. դրան բռնեցին, վեգցեցին, որ մռնչեր ո՛չ՝ գետինը ժաժ գեր։

Հարնաիսա՝ էդ վերու մարդին բռնեցին, տարան թաքավորի կուշտը։ Թաքավորը շատ ուրախացավ, իրան ղոշունին գովեց ու փող բախշեց, էդ իսանի նման վերու մարդին էլ տարան գցեցին մի օթախ։ Թաքավորի տղեն էկավ թմաշա արավ էդ վերու մարդին, եդնա հորը ղանչանք արավ, թե. «Թաքավո՛րն ապրած կենա, ես քեզ միննաթ եմ անըմ, էս վերու մարդի իրավունքը ինձ տաս, ես սրան տանու կանեմ։ Խոսալ կսովորցնեմ, մեզ պես հաց ուտել կսովորցնեմ, օրինավոր նստել, վեր կենալ կսովորեցնեմ»։

Դե գիտեք, էլի՜, թաքավորի էլ աչքի սև ու սիպտակը էդ մինու­ճար տղեն էր, խաչով, խունկ ու մոմով ճարած, ուզաց ոչ իրան մինուճարի սիրտը կոտրի։

Ասավ.— Դո՛ւ գի՛տես, ա՛յ տղա ջան, դրա իրավունքը քի իմ տալի։

Էնա՛, աղեքիս արզ անեմ, էդ սըհաթը թաքավորի տղեն էդ վերու մարդին առնում ա դնում ու ասում.— Չունքի դու ասլանի հետ ես մենձացել, ասլանի էլ կաթը կըլես կերած, ըհը՛, քու անումը դնում եմ՝ Ասլան-բալասի[[2]](#footnote-2)։

(Ըստի հեքիաթ ասողը մի չիբուխ ա քաշում)։

Աղիս արզ անեմ, էնա էդ թաքավորի տղեն էդ թազա Ասլան-բալասուն տանում ա իրան օթախը, իրան ղայդի շոր հագցնում, հացի անումը սվորցնում, եդնա ուտելը սվորցնում. էն ղայդի ջրի անումը սվորցնում, հարնաիսա՝ գլուխներդ ի՞նչ ցավացնեմ, ըշխարքումս ինչ ղդար որ բան կա, չիմնու անումն էլ սվորցնում ա։

Ըժու գնում ա թաքավորի կուշտը, ասում ա.— Թաքավորն ապրած կենա, էն Ասլան-բալասին հըմի ղայդումը խոսալ գիտի, ղայդումը նստել վի կենալ գիտի, հընենց որ ամեն բան սվորըցրել եմ։ Իրան էլ հըվատացրել եմ, որ ես ու ինքը ախպեր ենք։ Հըմի ուզում ես, թաքավորն ապրած կենա, քու նազիր-վեզիրներիդ, մենձավորներին, չիմուն էլ կանչի՝ ղոնախ արա մեր տունը, Ասլան-բալասուն չիմնու հետն էլ ճանաչացընենք։

Թաքավորը տղի խոսքին շատ հվանում ա. էնա տղին ասում ա.— Էսօր թդարեքը տենանք, էքուց Ասլան-բալասուն դուն

տուն կբերես. ես էլ կանչիլ կըտամ մեր մենձավորներին։

Էնա էքսի օրը չիմն էլ թոփ են ըլում թաքավորի ամարաթը, Ասլան-բալասուն էլ տանում են ընդեղ, որտեղ որ թաքավորը դի­վան ա անում, էն վախտը ընդի դեռ օքմին, չի ըլում էկած, մենակ Ասլան-բալասին ու թաքավորի տղեն են ըլում։

Թաքավորի տղեն ուզում ա գնա հոր կուշտը, Ասլան-բալասուն ասում ա.— Ասլան-բալասի ջան, ես գնում եմ թաքավորի ամա­րաթը, դու ըստի կաց, ինչ բանի ուզում ես ձեռը տու, էս փաթրեթին[[3]](#footnote-3) ոչ ձեռը տաս, ոչ տեղիցը վեր բերես, որ թաքավորը տենա՝ շատ կբարկանա։

Ասլան-բալասին էլ ասում ա.— Շատ լավ կըլի, ախպեր ջա՛ն, ձեռը չեմ տալ:

Եդնա թաքավորի տղեն որ գնում ա, Ասլան-բալասին փիքրն ա անում. «Էրնեկ գիտենամ, թե թաքավորի տղեն էդ խի՞ ասեց, թե էդ փաթրեթին ձեռը չտաս, վեր չունես, հլա վեր պըտի ունեմ, տենամ ի՞նչ թավուր փաթրեթ ա»։

Միտքն արավ վեր բերուց, էն հադաղը թաքավորը տուն մտավ։ Թաքավորը տենալուն հադաղ շատ ջգրվեց։ Ասլան-բալասին էլ, գիտեք էլի՜, չոլումը մենձացած օքմին, դեռ գզիրի ձեն չլսած, նա ո՛նչ գիտեր թաքավորն ի՞նչ ա, բըթումն էլ կար, քիչ մնաց որ թաքավորին ոտնատակի։

Ասավ.— Ահա՛ քու փաթրեթը, կերել չեմ, մերել չեմ, ձենդ կտրի, թե չէ՝ էս սըհաթին թախտդ ու ամարաթդ քարուքանդ եմ անում։

Էդ ղալմաղալին վրա տուն ա գալի թաքավորի տղեն, հորը ղնամիշ ա անում, Ասլան-բալասուն էլ մի ղայդով արխեյնացնում ա, որ.—Ասլան-բալասի ջա՛ն, իմ հերը քի ճընանչել չի, հենց գիտացել ա ուրիշ մարդ ես, ջըգրվել ա։

Ըժու Ասլան-բալասին քաղաքավարի թաքավորին մեղա ա գա­լի, եդնա ասում ա.— Թաքավո՛րն ապրած կենա, էդ փաթրեթը քու ի՞նչն ա, որ թողում չես ձեռը տան։

Թաքավորն էլ նրան մին-մին պատմում ա, թե. «Էդ փաթրեթը քանի տարի ա ես սիրել եմ. դա օխտը աժդահա ախպեր ունի, ինչ ղդամ, որ ղոշուն եմ տանում, չիմնուն էլ ջարդում են, կարում չեմ, որ ինձ հմա բերեմ։ Իլլաճս կտրել ա, նրա փաթրեթը քաշիլ եմ տվել, փաթրեթովը ավասս առնում եմ»։

Էնա Ասլան-բալասին էդ խոսքը իմանալուն հադաղ՝ թաքավորին ասում ա.— Թաքավո՛րն ապրած վենա, էդ ա դու մենձացել ես, թե իրավունք կտաս՝ էքուց ևեթ ախպորս վեր ունիմ, գնամ իմ ախպորս հմա էդ ըխչկանը բերեմ։

Թաքավորի խելքը մի կոծի մնաց, որ գլխիցը թռչի, ասավ.— Ասլան-բալասի ջա՛ն, ես ի՛նչղդամ որ ղոշուն եմ տարել, էն անի­րավ տնաքանդնին չիմնուն էլ ջուրն են մաղել, դու ո՞նց պտիս բերիլ էն ախչկանը։

Ասլան-բալասին ասավ.— Թաքավո՛րն ապրած կենա, ես աս­լանի կաթն եմ կերել, էն կաթը ինձ հարամ կըլի, որ ես կարենամ ոչ էդ ախչկանը բերեմ։

Թաքավորը շատ ուրախացավ, ասավ.— Ասլան-բալասի ջա՛ն, իմ խազնու դուռը քեզ հմա բաց ա, ինչքան ոսկի ուզում ես վի կալ, ինչքան ղոշուն ուզում ես վի կալ, թաք էդ ախչկանը կարենաս բե­րես։

Էնա Ասլան-բալասին էլ թաքավորի ջուղաբը տալիս ա, թե.— Թաքավո՛րն ապրած կենա, ինձ ո՛նչ ոսկի ա պետքը, ո՛նչ ղոշուն, էնա քունն էն ըլի, որ ինձ հմա մի երկաթե գուրզ շինել տաս, էրկու իմ բոյին, խլալընքիս հաստութանը, որ ձեռիս բռնեմ ու գնամ իմ ախպոր հետ։

Թաքավորը ռազի կացավ, էն սհաթը կանչել տվուց դարբննուն, հրաման արավ, որ Ասլան-բալասու հմա մի մենձ գուրզ շինեն։

Էքսի օրը մի ձի թաքավորի տղի հմա բերին, մինն էլ Ասլան-բալասու: Թաքավորի տղեն իրան ձին նի էլավ, Ասլան-բալասուն էլ ասավ.— Ախպեր ջա՛ն, էդ ձին քի հմա ենք ռախտել, դու էլ դրան նի ի՛լ, գնանք։

Ասլան-բալասին ասավ.— Ախպեր ջա՛ն, էս ձեր բերած ձին իմ գուրզը կարալ չի՜ տանի, ինձ ո՞նց տանի, դու քու ձին քշի գնա, որ կռան վրա որ գնալ պտենք, ես էլ քու եդնա կգամ։

Էնա աղեքիս արզ անեմ, Ասլան-բալասին ու թաքավորի տղեն գնում են, հասնում են Դունյա-գյոզալի օխտն ախպոր ամարաթի աղաքը։ Եդնա Ասլան-բալասին ասում ա իրան ախպորը.— Ախպեր ջա՛ն, դու մեր ձիու կշտին կաց, վախես ոչ, ես հալա մի գնամ սրանց ամարաթը, տենամ ըստի ո՛վ կա, ի՛նչ կա, ի՛նչ չկա:

Էնա Ասլան-բալասին վեր ա կենում, գնում, մտնում ա էդ ամարաթը։ Էդ ամարաթի միջին մի ախչիկ ա տենում, մի սիրուն, հուրի-մալաք ախչիկ, որ արևին ասում ա՝ դու դուս մի գալ, ես աշխարքին լիս կտամ։

Է՜, նանդ մեռնի, Ասլան-Բալասի. ախչիկը դրան տենալուն պես ասում ա.—Իսա՛ն, իսան-օղլի՛, օձը իրան պորտովը, ղուշը իրան թևովը իմ ախպորտանց ահիցը էս սահրաթովը չեն կարում անցկենան, դու քանի՞ գլխանի ես, որ էկել ես։

Ասլան-բալասուն էլ, դուք խո գիտեք. էդ խոսքերի տակը մնա­ցողը չէր, ասավ.— Աննման, սիրուն ախչի՛կ, ես փլան թաքավորի տղեն եմ, որ քանի հետ ղոշունով էկել էր, որ քեզ տանի, կարացիլ չէր։ Հըմի ես նրա տղեն եմ, էկել եմ իմ ղվաթիս զոռովը քեզ իմ ախպոր հմա ուզեմ, մարդի մարդանա ասում եմ ձեզ, թե ընդիմացաք՝ էս սարերը ձեր գլխին փուլ կածեմ։ Չուստ արա, ախպորտանցդ իմաց տուր որտեղ էլ որ էն, որ գան, ես քեզ նամարդութենով տանողը չեմ։

Էս խոսքերի վրա Դունյա-գյոզալի սիրտը մի քիչ էր մնացել, որ պատռի։

Ասլան-բալասին ասավ.— Աննման, սիրուն ախչիկ՛, վախիլ մի, ես քեզ ձեռ տվողը չեմ, դու քու ախպորտանցը ինձ շանց տուր։

Դունյա-գյոզալի լիզուն, որ վախիցը կպել էր քիմքին, բացվեց, սիրտ արավ, խոսաց Ասլան-բալասու հետ, ասավ.— Իմ ախպերտինքը Օխտը սարի քամակին քառասուն դևի հետ կռիվ են տալի, էս օխտը տարի ա, նրանք ուզում են, որ գան ինձ փախցնեն, հրես էս բարդանի ջվալի հացն էլ էրեկ միջնեկ ախպերս գալ պտեր, որ տանի, հմա էկավ ոչ, հլբաթ նրան մի բան ա պատահել։

Էնա Ասլան-բալասին տեղիցը վեր ա թռչում, ասում ա Դունյա-գյոզալուն.— Աննմա՛ն, սիրուն ախչի՛կ, արի ինձ քու ախպորտանց սամթը շանց տուր, ես իմ ախպորը թողնում եմ քեզ մոտ, իրար հետ կկենաք, հընչկել ես գնամ քու ախպորտանցը քոմակ անեմ, դևերին ջարդեմ, նրանց կամքովը գամ քեզ իմ ախպոր հմա ուզեմ։

Ասավ Ասլան-բալասին ու բարդանի ջվալը գցեց գուրզի ծերը, դրուց ուսին.— Մնա՛ք բարի՝ չքել իմ եդ գալը,— ասավ ու ճամ­փա ընկավ։

Ասլան-բալասին գնում ա, գնում, Օխտը սարի գլուխը բնցրանում, մտիկ ա տալի, տենում ա, որ դևերն ու օխտը ախպերը կռվել են, բեզարել, հըմի դինջանում են։

Միտքն ա անում, թե. «Ի՞նչ անեմ, տեր աստոծ, թե քիչվորի կուռը գնամ, շատվորը կասի՝ գոռոզութին արավ, թե շատվորի կու­ռը ընկնեմ, ախըր քիչվորը կասի՝ մթամ նրանք քիչ են, մինն էլ ավելացավ։ Լավն էն ա գնամ բարով տամ, որ կուռը չուստ բարովս կառնու, ջուղաբս կտա, նրա կուռը կընգնեմ»։

Ասավ ու գնաց. Գնաց օրթալըղումը կաղնեց.— Բարի աջողո՛ւմ ձեզ,— ասավ։ Օխտն ախպերը չուստ ասին.— Աստծու բարին քե՛զ։

Բարդանի ջվալը տարավ նրանց աղաքին վեր դրուց, օխտն ախպերը մնացին ըրմացած.— Ախպե՛ր,— ասին,— էս ջվալը մերն ա, էս հացը մերն ա, բա էս մարդն ո՞վ ա։

Եդնա Ասլան-բալասին ասում ա օխտն ախպորը.— Ես ֆըլան թաքավորի տղեն եմ. էկա, որ ձեր քիրը ուզեմ իմ ախպոր հմա. էկա տեհա, որ դուք կռիվ էք էկել դևերի վրա, ձեր պաշարն էլ ջվալում լիքը ընտեղ դրած էր։ Ես ուզեցի ոչ, որ նամարդութենով ձեր քիրը տարած ըլեմ, էկա մարդի-մարդանա էս դևերի հետը կռվեմ, սրանց կըտորեմ, իմ հունարն էլ ձեզ շանց տամ, եդնա գնամ ձեր քիրը տանեմ։ Հմի դուք հաց կերեք, ես էս դևերի հետ մի քիչ զրից անեմ։

Էնա Ասլան-բալասին ասում, գուրզը վերաունում, աղաք գնում.— Է՜յ դևեր, դուք ինձ չարչարեցիք, քարեքար գձեցիք, ես էկա, որ Դունյա-գյոզալին իմ ախպոր հմա ուզեմ, էկա տեհա, որ նրա ախպերտինքը էս Օխտը սարի քմակին ձեզ հետ կռիվ են անում։ Հմի ես էկել եմ, օր սրանց հաշիվը ձեզ հետ վերջացնեմ։ Մի ջան՝ ես, քառասունը՝ դուք, մեյդանն էլ մենձ, ով ղոչաղ ա՝ դուս գա, ահա իմ գուրզին ղուրբան ըլի։

Դևերը տեհան թե չէ, գոռոզի պես մինը-մնի եդնուց վրա թափեցին Ասլան-բալասուն։ Հըմա չիմն էլ Ասլան-բալասու գուր­զին ղուրբան էլան։ Գուրզը քաշեց կտորեց, ջարդեց, ալիր-աղցան արավ։ Եդ մտիկ արավ, որ օխտն ախպերը վեր կացած փախչում են։

Ասլան-բալասին դրանց քամակիցը ձեն տվուց.— Հե՜յ, վախ­լուկ անեյթիպարնի՜, ո՞ւր էք փախչում։

Օխտն ախպերը էն սըհաթը ետ դառան ասին Ասլան-բալասուն.— Փախչում չենք, ախպեր ջա՛ն, ըստեղ ենք։

Ասլան-բալասին ասում ա.— Դե՛, էկեք դինջանանք ըստեղ։ Սրա՞նց հետ կռվեիք, թե էլ դևեր կան ձեզ հետ կռվող։

— Չէ՛,— ասում են,— ախպեր ջա՛ն, մենակ սրանք էին մեզ հետ կռիվ անողնին։

Եդնա նստում են, Ասլան-բալասու հետ օխտը ախպերը հաց ուտում, դինջանում։

Թող դրանք ըտի հաց ուտեն, խաբարը տանք թաքավորի տղիցը։

Թաքավորի տղեն ու Դունյա-գյոզալը էդ օրը իրուր հետ զրից են անում, իրար բրդագզի են տալի, եդնա ճաշի վախտը Դունյա-գյոզալը գլուխը դնում ա թաքավորի տղի գոգումը, թե. — Ըսենց քիչ քնեմ։

Թաքավորի տղեն տենում ա, որ Դունյա-գյոզալի հուսքի տակին բանալիքներ կան. միտքն ա անում, ասում ա. «Հազիր սա քնած ա, հըլա ես բլանիքնին վեր ունեմ, էս փակած դոները բաց անեմ, տենամ էս օթախնում ի՞նչ կա»։

Հարնաիսա՝ թաքավորի տղեն կամանց բալանիքնին հանում ա Դունյա-գյոզալի հուսի տակիցը, գլուխը կամաց վեր դնում բարձի վրա, մի դուռը բաց անում, տենում ա ինչ թավուր աստծու կրակ ասես, էդ տանը կա. ուզում ա, որ էն մեկել դուռն էլ բաց անի, գնում ա էն էլ բաց անում՝ էն էլ նրա պես կրակովը լիքը։ Հարնաիսա՝ գլուխներդ ինչ ցավացնեմ, օխտը դուռն ա ըլում իրար միջի, վեցն էլ բաց ա անում, վրա օխտը որ բաց ա անում, տենում ա մի դև ժնջըլներով կապած, ընտեղ մռնչում ա։ Դևը թաքավորի տղին տենում ա թե չէ, ասում ա.— Իսա՛ն, իսան-օղլի՛, աստծու խաթեր հմա էն տաշտի ջուրը մոտիկ դի՛ր խմեմ։

Թաքավորի տղեն ջուրը մոտեցնում ա դևին, դևը մի կումով ջուրը խմում ա, ղվաթ ա գալի տամարնին, մռնչում ա, կապած ջնջիլը հարիր տեղից կտրատում, վեր կենում թաքավորի տղին մի լավ սիլլա տալի՝ թաքավորի տղեն վեր ա ընկնում, նըվաղում, դևը գնում ա, Դունյա-գյոզալին վեր ունում ու փախչում:

Թող դևը Դունյա-գյոզալին փախցնի, թաքավորի տղեն էլ ընդի նվաղած մնա, մենք խաբարը տանքԱսլան-բալասուց ու օխտն ախպորից: Օխտն ախպերն ու Ասլան-բալասին հաց են ուտում վերջացնում, վեր են կենում իրար հետ ղայդումը զրից անելեն տուն գալի:

Գալիս են ի՜նչ տենում՝ ոնչ Դունյա-գյոզա՛լն ա ընդի, ո՛նչ թաքավորի տղեն: Տենում են օթախների դռները բաց: Դրանք օթախ­ներն են մտնում ու ման գալի: Գնում են տենում, որ թաքավորի տղեն նվաղած վեր ընկած, տուտսազ արած, դևն էլ՝ փախած: Ըտեղ թաքավորի տղի երեսովը ջուր են տալի, նվաղած տեղիցը եդ բերում, իմանում են ամեն բան, թե ինչ ա էլել:

— Է՜,— ասում են,— Ասլան-բալասի, ձեր բանը խարաբ ա էլել, էս իրեք տարի ա էդ դևին մենք տուտսազ ենք արել: Դա էկել էր, որ մեր քիրը փախցընի, հըմի քու ախպերը ջուրը մոտեցրել ա, նա ջուրը խմել ա ու ղվաթը տեղն ա էկել, ջնջիլնին կտրել ա ու Դունյա-գյոզալին փախցրել:

Ասլան-բալասին ասում ա.— Դուք մենակ ինձ նրա տեղը շանց ավեք, ես իմ մոր կաթը չեմ կերած ըլիլ, որ Դունյա-գյոզալին եդ չբերեմ:

Օխտն ախպերը շանց են տալի Սև ու Սիպտակ ծովի արանքումը դևի տեղը:

— Թե կարաս,— ասում են,— հունարդ բանացրու, գնա, բի՛:

Ասլան-բալասին ասում ա.— Իմ ախպերը ձեզ ամանաթ, դուք՝ աստծուն, ես գնում եմ քառասուն օրով: Դունյա-գյոզալը որ գետնի տակին էլ ըլի, պետք ա գտնեմ ու բերեմ: Դուք իմ ախպորը լավ պահեցեք, չքել իմ գալը: Չըլնիմ, չիմանամ, որ դրան դուք քորլուղ տաք, կգամ ես էս սարերը ձեր գլխին քարուքանդ կանեմ։

Օխտն ախպերը ասում են.— Գնա՛, ախպեր ջա՛ն, տերը քեզ հետ, մենք քու ախպորը մեր աչքի լսիցը լավ կպահենք:

Ասլան-բալասին գուրզը վեր ա ունում ու ճամփա ընկնում դըբա Սև ու Սիպտակ ծովեր ու օրթլաղը: Էլ քշեր ու ցերեկ չի ասում, մի գլուխ ճամփա ա գնում: Գնում ա տեղ ա հասնում, տենում ա, որ Դունյա-գյոզալը դևի ամարաթից դուս էկավ: Ասլան-բալասին գուրզը ձեռին աղաք ա գնում, Դունյա-գյոզալին բարով ա տալի ու ասում ա, որ.— Էկել եմ քեզ տանեմ. դևը ո՞ւր ա, տեղը շանց տուր, գնամ գրզովս կտոր-կտոր անեմ, որ էդ անիծածը էլ մեզ փորձան­քի չբերի։

Դունյա-գյոզալը նրան ասում ա.— Ասլան-բալասի ջա՛ն, իմ ախպերտինքը նրան հարիր անգամ կտոր-կտոր են արել, հմա էլ եդ սղացել ա, նրան սպանելու ճար չկա. թե հնարք գիտես, ուրիշ հնարք արա։

Ընդով Ասլան-բալասին ասում ա Դունյա-գյոզալին.— Եփ որ ըտենց ա, առաջ մենք դրա ֆոքու տեղը պետք ա սովորինք։ Դու ըսե կանես. նա որ գա, դու լաց կըլես, կասես թե. «Օխտն օր գնում ես կորչում, օխտն օրից եդը գալիս ես, օխտն օր քնում, էլ ետ վի կենում կորչում ես, ես մնում եմ էս չորս պատի ըրանքումը մեն-մենակ, հետս խոսող չկա, ինձ մի ումուտ տվող չկա։ Էսա ես քունն եմ, դու՝ իմը, քու ֆոքու տեղն էլ ա ինձ շանց տու, որ նրա հետ զրից անեմ, ըստեղ մնամ ոչ մենակ, ողորմելի»։ Էն վախտը նա իրան ֆոքու տեղը կասի, որտեղ որ էլ ըլի, ես կերթամ էն օխտն օրումը կբերիմ, եդնա դրան կտոր-կտոր անիլը հեշտ ա։

Դունյա-գյոզալը խոսքը տվուց, որ ըտհենց անի, Ասլան-բա­լասուն տարավ պահեց, որ դևը տենա ոչ, ինքն էլ գնաց դևի ամա­րաթը:

Դևը էկավ իրան վախտին, հաց կերավ ու ուզեց որ քնի, Դունյա-գյոզալը դևին ասավ.— Հըմի ես քունն եմ, դու՝ իմը, ինձանից ի՞նչ ես ուզում թաքցրնես, ախր դու օխտն օր գնացած ես մնում, եփոր էլ գալիս ես՝ օխտն օր էլ քնում ես, ես մնում եմ մենակ բու­բուի պես։ Ես քեզ ղանչանք եմ անում, որ քու ֆոքու տեղն էլ ա ինձ շանց տու, որ գնամ նրա հետ զրից անեմ։

Դևն ասում ա.— Լավ ես անում, եփոր ըտենց ա, իմ ֆոքին հրե ֆլան սարի տակին մի տասներկու ոտը նարդիվան կա, էն նարդըվանու վերի ոտի տակին դրած մի ղութիկ կա, էն ղաթու մեչն էլ իրեք ծիտ կա, նրանք իմ ֆոքիքն են, թե կարաս՝ գնա նրանց գտի, նրանց հետ զրից արա։

Ասում ա դևը ու խորը քնում։ Դու ո՛նչ մեռնիս, թե նա կզարթնի։ Դունյա-գյոզալը գնում ա Ասլան-բալասու տապ արած տեղը, եդնա նրան ասում.— Ասլան-բալասի ջան, բա ասիլ չես, էդ ստա­նի թաքավորը իրան ֆոքու տեղը ասեց, ֆլան սարի տակին տասներկու ոտը նարդիվան կա, վերի ոտի տակին մի ղութիկ կա, էն ղութիկի միջին իրեք ծիտ, էն ծտերը նրա ֆոքին են, հմի թե իլլաճ ունես՝ տե՛ս:

— Դե լա՜վ,— ասավ Ասլան-բալասին,— կերթամ ու, որդի էլ որ ըլի, դրա ֆոքին կգտնեմ, կբերեմ։

Ասում ա ու ճամփա ընկնում։ Հարնաիսա՝ շատ ա գնում, թե քիչ, հասնում ա դևի ասած սարը, գտնում ա տասներկու ոտ նար­դիվանը, վերի ոտը քանդում ա, տակին մի կոծոլ ղութիկ ա դուս գալի, բերանը մի կոծի բաց ա անում, որ հրես միջին իրեք ծիտ կա։

— Հը՜մ,— ասում ա Ասլան-բալասին,— անիծված դև, ֆոքիդ հըմի ձեռիս ա, էլ դու կարալ չես ինձանից պրծնել։

Ղութիկը վեր ա անում Ասլան-բալասին, ճամփա ընկնում

դըբա դևի ամարաթը։ Ճամփումը ծտերի մեկի ճիտը պոկում ա, դեն գցում, դևը ընդի քնատեղիցը զարթնում ա, տենում ա, որ հի­վանդ ա։ Էլ մըխելի էլ գալիս ա, որ մոտենում ա դևի ամարաթին, ծտերի մընի գլուխն էլ ա պոկում, դևը ընդեղ՝ «Վա՜յ մերա» ա կանչում։

Հարնաիսա՝ Ասլան-բալասին հասնում ա դևի ամարաթը, ծիտը ձեռին բռնած։ Դևի աչքովն ա ընկնում Ասլան-բալասու ձեռի ծիտը, ասում ա.— Ա՜յ տղա, էդ ծիտը մի ինձ տու կուլ տամ, է՜։

Ասլան-բալասին ասում ա.— Սատկիր դժոխքի փայ ի՛լ, անիծ­ված դև, ա՛ռ քու ծիտը։

Ասում ա, վրա իրեք ծտի գլուխն էլ ա պոկում, դեն գցում։ Եդնա գուրզը քաշում ա ու տուր թե կտաս, դևին թիքա-թիքա ա անում։ Նոր Դունյա-գյոզալին մի ղայդով բարով ա անում։— Դե՛, աննման սիրուն ախչիկ, հըմի ախպորս աչքը ջուր կըտրեց, էլ զուր տեղը եդ չընկնենք, էս դևի ունեցած-չունեցածի տեղը շանց տու, հվաքենք գնանք։

Դունյա-գյոզալը Ասլան-բալասուն տարավ դևի ձիանոցը, իրեք ծովի ձի ուներ՝ դուս բերին, ինչ ղդար խազինա ուներ՝ բիրադի հավաքեցին։ Եդնա Դունյա-գյոզալն ասավ.— Գիտեմ ոչ էս պատումն ի՞նչ կա, էն անիծված դևը էս պատին շատ պաշտեր։

Ասլան-բալասիս էդ իմացավ թե չէ, լոմը վե կալավ ու էդ պա­տը սկսեց քանդել։ Մի քանի հետ թրխկացրուց, մին էլ տեհավ, ա՜յ քի հրաշք, հրես էս պատիցը մի դուռ բաց էլավ, մի արաբ միջիցը դուս էկավ։

— Հե՜յ, հե՜յ,— ասավ,— իսան-օղլի, իմ աղին էդ ի՞նչ ես արել։ Ասավ ու ձեռները գցեց Ասլան-բալասու յախա-մախեն հըվըքորեց։ Ասլան-բալասին էլ նրանը։ Էրկու աժդըհեն ըսկսեցին գետինը վարացնիլը, հընենց որ նրանք որ իրար քաշեին՝ գետինը ժաժ գեր, նրանց ատամների ղըռճըտացնիլը մարդի անգաջնի խլացներ, համա աստոծը մեր Ասլան-բալասու կուռն ա ըլում, էնա էն արաբին ղունըղուրմա թիկն ա քաշում ու վեր ունում գլխի վրա թըրը՜մբ, տալի գետնովը:

Եդնա Ասլան-բալասին գուրզը վեր ա ունում, որ դրան թիքա-թիքա անի, հըլե մին էլ էն ա տենում, որ էդ արաբը դոշը բաց արած, ծծերը դուս ածավ, գլխի խորխը հանեց դեն գցեց, թե. «Ես քունն եմ, դու՝ իմ, այ աժդահա տղամարդ, ինձ սըպանիլ մի»:

Ասլան-բալասին եփոր տեհավ էդ ախչկանը, խելքը գլխիցը թռավ: Ախչիկ եմ ասում, է՜, նանը մինն էլ պտեր բերի: Նրա շիմշատ բոյը, նրա չալչալ աչքերը, նրա սպիտակ էրեսը, նրա ոսկեթել մազերը, երկար վիզը, սատափ ատամնին, հարնաիսա՝ մարդու խելքը կտաներ: Հընենց որ արևին ասեր՝ դուրս մի գալ, ես աշխարքին լիս կտամ:

Համա գիտե՜ք, տղերք ջան, էն ախչկա անումը ըլել ա Արա­բի- զանգի, դու մի ասիլ Դունյա-գյոզալիցը թաքուն էդ Արաբու- զանգուն էլ ա էդ դևը փախցրած էլել՝ էն պատումը պահած, որ էն պատը ընենց պաշտելիս ա ըլել: Էն ա իրեքն էլ վեր են կենում, ճամփա ընկնում դըբա օխտն ախպոր ամարաթը։

Շատ են գալի, թե քիչ են գալի, ճամփին խաբար են ղարկում օխտն ախպոր վրա, թե. «Գնացեք ասեք, որ Ասլան-բալասին գա­լիս ա, Դունյա-գյոզալին էլ ա բերում, Արաբի-զանգուն էլ վե­րեք ա բերում:

Օխտն ախպերը հըլե իմանում են Ասլան-բալասու գալը թե չէ, սիրտները պատռում ա. դու մի ասիլ էդ նաչար թաքավորի տղի գլխիցը կանանչի են քաղելիս էլել:

Հըլե էդ խաբար իմանում են թե չէ, գալիս են թաքավորի տղի ոտներն են ընկնում. «Վա՜յ, քեզ մատաղ, մեր աչքի լիս, մեր ազիզ փեսա, ախպերդ գալիս ա, մենք քեզ հետ հանաք անեինք, դուն նրան բան չի խաբար տաս»:

Հըմա գիտեք, տղերք ջա՛ն, կատվի խաղը մկան մահ ա. օխտն ախպերը նրա հետ խաղ անեին, համա նրան մահ տեին: Համա թաքավորի տղեն իմանում ա ախպոր գալը, չիմ մտահան ա անում: Օխտն ախպոր հետ վեր են կենում Ասլան-բալասու աղաքը գնում: Մին էլ էն են տենում հրեն Ասլան-բալասին գալիս ա: Դրանք գնում են նրա ճտովն ընկնում, ուրախանում, աշխարովը մին ըլում:

Եդնա էդ օխտը ախպերը էդ րիկունը էլ պախրա, էլ կխտար, ֆորս են անում, բերում մի լավ քեֆ են անում:

Էն էքսը Ասլան-բալասին ասում ա օխտն ախպորը.— Դե՜հ, հըմի ինչ էք ասում, էկա ձեր կռվատեղը, դևերին ջարդեցի, ձեզ ազատեցի, դևը Դունյա-գյոզալին փախցրեց՝ գնացի նրան էլ թիքա-թիքա արի, Դունյա-գյոզալին բերի, հըմի ի՞նչ էք ասում, է՜ս ձեր քիրը, էս էլ դուք, է՜ս էլ իմ ախպերը. հըմի ձեր քիրը իմ ախպորն էք տալի՞, թե՝ չէ։ Ես ձեզ ղանչանք անելու բան չունեմ, ասում եմ ձեր կամքովը տաք, թե չէ աստոծ սաղ պահի իմ կուռը, մին էլ իմ գուրզը, գուրզրս կքաշիմ, քառասուն դևի հարինքը ձեզ վրա կգձեմ։

Օխտն ախպերը էս իմանում են թե չէ, սիրտները պատռում ա, ասում են.— Ասլան-բալասի ջա՛ն, մեր քիրը չէ, մեր ջանն էլ քի ղուրբան ըլի, ուզում ես մենք էլ դրա հետ գանք քի ղուլլուղ անենք։ Համա գիտես, Ասլան-բալասի ջան, ըսօր կաց, գնանք ֆորս իրար հետ, ֆորսի միս բերենք, րիկունն էլ մի լավ քեֆ անենք, ռավոտը վաղ գնացեք ձեր ճամփեն։

Դու մի ասիլ էս օխտն ախպոր միտքը խարաբ ա. մերու միջին մի դևերի բնակարան կա, տանում են Ասլան-բալասուն մի սարի գլուխ հանում, եդնա ասում թե. «Ասլան-բալասի, դու էս մատնովը գնա, մենք էլ էս մատնովը կգանք, էս օրթալըղումը ինչ որ ֆորս ըլի, չիմ կբռնենք»։

Ասլան-բալասին ասում ա.— Լավ։

Մըխեըի ցածանում ա թե չէ՝ մին էլ էն ա տենում, ըվատա հարուր դև դըբա իրեն են գալի։ Ասլան-բալասին էդ տենում ա թե չէ, մի ծառ ա տըկռապոկ անում, ճղքներից է՛լ առչ ասես, է՛լ պախ­րա, է՛լ կխտար, է՛լ արծիվ, է՛լ ալապստրակ, է՛լ աղվես, ես ինչ գիտեմ՝ հազար ու մին ջանլու բռնոտում ու ճղքներիցը կախ անում, էդ ծառի ուսին դնում, գուրզն էլ մի ձեռին բռնում, դըբա էդ դևերը աղաք գնում ու ձեն տալի.— Է՜, վախլուկ ալապստրակնի, կաղ­նեցեք, ուր էք փախչում, կաղնեցեք գամ ձեր մենձ թիքեն անգանճներդ թողում։

Եդ են մտիկ տալի դևերը, ի՜նչ են տենում, մի անիրավի մինը հրես մի սար շըլակած իրանց եդնա վազ ա տալի: Էդ դրանք տենում են թե չէ, էլ ծառ ու քար չեն հարցընում, փախչում են, ո՜նց են փախչում, որ գյուլլա գցեիր՝ նրանց հասնիլ չէր։ Դևերը գնում են օխտն ախպորը տալի անց կենում. օխտն ախպերն էլ նրանցե բեթար սարսաֆռտած փախչում են դըբա իրանց ամարաթը։

Ասլան-բալասին էլ էդ ծառը ուսին դրած, էդ ֆորսերը վրիցը կախ արած, գնում ա օխտն ախպոր ամարաթը։

Դռնիցը ձեն ա տալի.— Հե՜յ, իմ ախպերտինք, դուս էկեք, ֆորս եմ բերել, բեջարեցեք իրիկնահացի թադարեքը տեհեք։

Ախպերտինքը դուս են գալի, ահ ու դողով ֆորսերը տուն են տանում, իրիկնահացը պատրաստում: Իրիկնահացը ուտում են ու քնում։ Ռավոտը ծեգելահանա Ասլան-բալասին վեր ա կենում:

— Դե՛հ,— ասում ա,— ասացեք ախպերտինք ջա՛ն, ըսօր ի՞նչ մհանա եք ուզում անել, էլ ես կարող չեմ երկար մնալ, մհանա-շհանեն էլ կտրեց, հըմի թե մեզ ճամփա էք անում՝ ճամփա արեք, թե չէ՝ գուրզըս վեր եմ ունում, ձեզ հետ հաշիվս վերջացնեմ։

Էլ օխտն ախպերը կարացին ոչ ջուղաբ տալ, ասին.— Հազիր ենք ձեզ ճամփա անելու։

Ձիանը դուս քաշեցին, Դունյա-գյոզալին ու Արաբի-զանգին, Ասլան-բալասին ու թաքավորի տղեն ճամփա ընկան դըբա իրանց քաղաքը։ Օխտն ախպերն էլ բերին դրանց իրանց սահրաթը անց կացրին։ Հարնաիսա՝ դրանք էկան իրիկնահացի վախտը իրանց քաղքին մոտեցան։

Ասլան-բալասին ասավ թաքավորի տղին.— Ախպեր ջա՛ն, մենք որ էս բեվախտին գընանք, թաքավորը հենց կգիտենա էս ախչկերանցը գտել ենք։ Քշերս էս հին ջղացում վեր գանք, կենանք, խաբար անենք թաքավորին, թե Ասլան-բալասին ու քու տղեն գալիս են, Դունյա-գյոզալին ու մին էլ Արաբու-զանգուն բերում են, իրավունք ես տալի՞, որ քաղաքը մտնենք։

Էն ա ըտենց միտք արին ու ըտենց էլ արին։

Կես քշերի վախտը թաքավորի տղեն, Դունյա-գյոզալն ու Արաբի-զանգին քնել էին, համա Ասլան-բալասին զարթուն ղրաուլ աներ։ Մին էլ էն տեհավ, որ ջղացի լիսածակովը էրկու աղունիկ տուն մտան։ Դրանք խորխները հանեցին, մինը դառավ մի պառավ կնիկ, մինը դառավ մի աղափ ախչիկ։

Աղափ ախչիկն ասավ պըռավին.— Նանի՛։

Նա, թե.— Հա՛ ջանի։

— Գիտե՞ս, թաքավորը Ասլան-բալասու ու իրա տղի համա ինչեր ա հազրել։

— Ի՞նչ ա հազրել, բալա ջա՛ն։

— Խորոկնին դեղած ա, ձիանը կբերեն աղաքը՝ դեղած ա, սըկամի կբերեն՝ դեղած ա։ Հարնաիսա՝ ըսօր դրանց հմա ինչ որ բերեն՝ չիմ դեղած ա, որ Ասլան-բալասին ու թաքավորի տղեն կո­տորվեն, Դունյա-գյոզալն ու Արաբի-զանգին մնան թաքավորին։ Համա տես, նանի՛, ով որ ասի՝ քար դառնա։

Էս ասին ու էն սհաթը խորխները հագան, թռան գնացին:

Էն ռավոտը, աստծու բարի լիսը ընկնի ձեր օրին ու արևին. Ասլան-բալասուն էլ աստվածը նեղ տեղիցը ազատի։ Վեր կացան Ասլան-բալասին իր հնկորտանցովը, ձիանուն նի էլան, դըբա քա­ղաք։ Հենց քաղքի ղրաղը հասան թե չէ, տեր աստվա՜ծ, ինչ թանթանեք դուս էկան, էլ զուռնա, դհոլ, էլ պարկապզուկ, էլ լավ-լավ խաղ ասողնի, տաղ ասողնի, ղոշունը ճամփու էս ղրաղն ու էն ղրաղը կագնած, գովում են չիմն էլ Ասլան-բալասուն ու թաքավորի տղին։ Մինը դրանց ձի ա բերում աղաքներուն, որ նի ըլին։ Ասլան-բալասին գուրզը քաշում ա թե՝ «Ե՛դ կաղնի»։ Մինը միրք ա բերում, գլխովն ա տալի։ Հարնաիսա՝ գլուխներդ ինչ ցավացնեմ, թաքա­վորի մի զադին էլ տիրանում չեն։

Ասլան-բալասին իր հընկորտանցովը գնում ա ջոկ ամարաթ, ընտեղ կենում ա էրկու տարի։ Էդ էրկու տարու միջումը թաքավորի տղին ըլում ա մի ջուխտ ոսկիքանքուլ տղա։ Թաքավորն էլ աստծու իրան օրը, արժանավոր մարդիկ ա ղարկում, դրանց ղոնաղ անում, դրանք գնում չեն։ Օրերի մի օրը թաքավորի տղեն ղնամաշ ա անում Ասլան –բալասուն.— Ա՜յ ախպեր ջան, էլ մեր հերը բա ընչով ուրախանա, որ էրկու տղա ունի, էրկու հարսն ունի, էրկու թոռն ունի, մընի էրեսն էլ ա տենում չի, մընի հետ էլ ա խոսում չի։ Հըմի քեզ ղանչանք, միննաթ եմ անում, քու դարդն ի՞նչ ա, որ թողում չես գնանք. էդ ինձ ասիլ պտիս։

Ասլան-բալասին ասավ.— Կասեմ, ախպեր ջա՛ն, հըմա կփոշմանես։

— Չէ՛, փոշմանիլ չեմ, ախպեր ջա՛ն։ Քունն էն ա՝ ասե՛ս։

— Դե որ ասում ես հա՛, դե անգանջ արա՝ ասեմ: Էն ինչ մենք գեինք, էկանք քաղաքի վերի կռանը փլիկ ջղացումը որ քշերը կա­ցանք միտդ ա՞։

Թաքավորի տղեն ասավ.— Խի՞ չի միտս։

Ասլան-բալասին ասավ.— Դե որ միտդ ա, դեսը մսոիկ:

Թաքավորի տղեն մտիկ տվուց, որ Ասլան-բալասու չկել ծընկնակոպերը քար ա դառել։ Որ տեհավ էդ. գլխին ու ծնկներին վեր հատեց.— Վա՜յ, ախպեր ջա՛ն, էլ մի ասիլ։

Ասլան-բալասին ասավ.— Չէ՛, պետք ա ասեմ։ Ես ըսենց կիսաքար ինձ չարչարիլ չեմ։ Ես որ ասեի՝ կփոշմանես, սրա համար ասեի։

Էն ա Ասլան-բալասին եդնուց ասում ա.— Դուք քնած իք, մին էլ տեհա էրկու աղունիկ ջղացի լիսածակովը ներս մտան։ Խորխները հանեցին, մինը դառավ մի պառավ կնիկ, մինը դառավ ջա­հել աղջիկ։ Ասլան-բալասին հընչկել կռնատակերը քար դառավ։

— Էնա, ախպեր ջան, ախչիկն ասավ. «Նանի», նա թե՝ «Հա ջանի». գիտե՞ս, թաքավորը Ասլան-բալասու մին էլ իրան տղի հմա ի՞նչ ա հազըրել, թե՛ կերակուր, թե՛ ջուր, թե՛ գինի, թե՛ արաղ, թե՛ ձի, վերջը ամեն բան դեղած ա, որ դրանք դեղվին ու կտորվին, որ Դունյա-գյոզալն ու Արաբի-զանգին մնան թագավորին։ Համա, նանի՛, ով որ ասի՝ քար դառնա։

Թաքավորի տղեն մտիկ տվուց, որ Ասլան-բալասին դառել ա մի լեռ քար։

Թաքավորի տղեն, Դունյա-գյոզալն ու Արաբի-զանգին ըսկսեցին քշերն ու ցերեկ լաց ըլիլ, աստծուն աղոթք անիլ, մատաղնի մորթիլ, աղքատներին փող բաշխիլ, ժամ ու պատարագ անել տալ, բալքա մնի խնդիրքը առ աստված հասնի, Ասլան-բալասին սաղա­նա։ Համա իլլաճ չէլավ։

Հարնաիսա՝ թաքավորի տղեն շատ որ փիքր արավ, ասավ.— Թե էս բանը Ասլան-բալասուն ջղացումն են ասե, գնամ ես էլ ընդի, աղոթք անեմ, մի ճար ըլի։

Ասավ ու գնաց։ Քշերվա մի վախտը մին էլ էն տեհավ, որ ջաղացի լիսածակովը հրեն էրկու աղունիկ թռթռալե տուն մտան, խորխնին հանեցին, մինը դառավ մի պառավ կնիկ, մինը դառավ մի ջահել աղջիկ։ Աղջիկն ասավ.— Նանի՛։

Նա, թե.— Հա՛ ջանի։

— Գիտե՞ս Ասլան-բալասու դեղն ի՞նչ ա։

— Ի՞նչ ա, բալա ջա՛ն։

Թաքավորի տղեն որ իրան մի ջուխտ ոսկե քանքուլ տղեն մորթի, նրանց արնովը Ասլան-բալասու լեռ քարը լվանա, նա կսաղանա։ Ասին ու խորխները հագան, թռան։

Թաքավորի տղեն թազադան աստծուն փառք տվուց, ուրախ-ուրախ վի կացավ իրանց ամարաթը վազ տվուց։ Էնա ծեգը գեր։ Դունյա-գյոզալին ու Արաբի-զանգուն ասավ.— Չիմն էլ գնացին ժամը, աղոթքն արին իմ ախպոր հըմա, իլլաճ չէլավ։ Հըմի էլ դուք էրկուսդ գնացեք ժամը, բալի ձեր խնդիրքը առ աստոծ հասնի։

Նրանք դըբա ժամը ըղու էլան, թաքավորի տղեն դանակը վե կալավ իրան էրեխանց մինը ձեռին բռնեց, տարավ քար դառած Ասլան-բալասու վրա մորթեց, էն մորթած էրեխեն տարավ իր տեղը դրուց, թազադան էն մեկել էրեխին բերուց Ասլան-բալասու վրա մորթեց, էլի տարավ իրան տեղը։ Մին էլ ի՞նչ տեսնա, տեր աստվա՛ծ, քարը պատռվեց, Ասլան-բալասին սաղ-սաղ միջիցը դուս էկավ:

Ուրախանա՛ք, ինչ ուրախացան։

Հենց էդ վախտն էլ Դունյա-գյոզալը, մին էլ Արաբի-զանգին ժամիցը տուն էկան։ Տեր աստվա՛ծ, ինչ տեսան, Ասլան-բալասին սղացել ա, ընկան դրա ճտովը, ի՜նչ ուրախութին արին, էլ կարալ չեմ թե ասեմ:

Հարնաիսա՝ Դունյա-գյոզալը հարցրուց թաքավորի տղին թե՝ «Էս ո՞նց էլավ, որ մեր ախպերը սըղացավ»։ Նա էլ նաղըլն արավ, ոնց որ ջաղացն էր գնացել, աղունիկների ասածը լսել էր ու կա­տարել.

Դունյա-գյոզալը ասավ.— Աղբատիխեր, բա խի՞ ինձ ժամը ղրկեցիր, րեխանց կուռը, յա ոտն էլ ես կբռնեի, որ չըրչարվիլ չէին։ Ասավ ու գնաց րեխանց կուշտը։ Գնաց ի՜նչ տեհավ, էրեխեքը նոր զարթնել են, իրար հետ փոթի-փոթի խաղ են անում։ Դունյա-գյոզալը էկավ թագավորի տղին ասավ.— Էդ խի՞ ես ինձ խաբում, ո՞ւր ա թե էրեխանցը մորթե՞լ ես։

Չիմն էլ վազում են էրեխանց կուշտը, տեսնում են, որ էրեխեքը սաղ-սալամաթ, աստծուն փառք են տալի ու ուրախանում են:

Էն էքսի օրը Ասլան-բալասին էդ քաղաքումը յասավլնին ման ածիլ ա տալի, որ չիմդ էլ թոփ էլեք փըլան տեղը, որ դատաստան պետք ա անեմ։ Թաքավորին էլ ասավ.— Մեզ հըմա թադարեք տե՛ս, դիր էն խալխի մեչ։

Թաքավորը որ իմացավ, շատ ուրախացավ, էլի եղված կերակուրնի հազրեց, որ տղեն ու Ասլան-բալասին ուտեն, կոտորվին։

Եփ որ թադարեքն էկավ հազրած տեղը, խալխը չիմ թոփ էլան, թաքավորն էլ էկավ, որ իրան աչքի ղաքին Ասլան-բալասին դատաստան պտի անիլ։

— Բե՛ր,— ասավ.— քու՝ մեզ հմա հազրած խորակը։

Բերին խորակնին։ Ասլան-բալասին ասավ.— Էլլի՛գ, ջամ-ջամ­հա՛թ, լավ տեհ՛եք, ես էսօր արդար դատաստան պտի անեմ։ Էս թաքավորը, որ մեզ համա խորակ ա հազիր արել, առաջ պետք ա ինքը ուտի։

Դա գուրզը վե կալավ.— Տենո՞ւմ ես,— ասավ,— թաքավոր, քաղաքդ քարուքանդ կանեմ, ասում եմ՝ կի՛, կի՛։

Էդ վախտը թաքավորի կշտին կագնած էր իրան նազիրը։ Նազիրն ասավ.— Թաքավո՛րն ապրած կենա, միտդ ա՞ գալի, որ ես ու դու գնացինք ֆլան մենձ գեղը, ֆլան նախրչու տունը ղոնաղ ընկանք, որ նախրչու կնիկն էլ մեր դարդին դարման արավ, էն ինչ ես քեզ ասի, թե՝ էդ նախրչու կնկա խըտըտի ըրեխեն մենձանալ պտի, քու թախտը քարուքանդ անիլ, թաքավորութինը տիրիլ, միտդ ա գալի՞։

Թաքավորն ասավ.— Միտս ա գալի։

— Դե որ միտդ ա գալի, էդ Ասլան-բալասին նախրչու տղեն ա։

Հենց էդ խոսքումը կտաղեց Ասլան-բալասին,— Կե՛ր, թաքավո՛ր, քու ձեռովը մեզ հմա հազրած խորակը, թե չէ՝ թախտդ քա­րուքանդ եմ անում։

Իլլաճը կտրվեց թաքավորի, մի էրկու գդալ վի կալավ ու կե­րավ։ Դեռ պատառը կուլ չգնացած, անիծած չար թաքավորը իրան էլլիգի ղաքին վերու արչի պես սըտակեց։

Ասլան-բալասին ասավ.— Էս թաքավորը էս էրկու տարի ա մեզ հմա էս թավուր խորակնի ա հազիր անում, ըսօր թմամվեց դրա ճկատի գիրը, ու իրան էփած խորակը, որ մենք պետք ա ուտեինք, իրան ուտացըրինք։ Գնաց դժոխքը, սատանի փայ էլավ։ Տեհե՜ք, սա էր իմ արդար դատաստանը։ Էս սըհաթին գուրզս կըքա­շեմ սըրա թախտը քարուքանդ կանեմ, տեղը թազեն կշինեմ ու իրան տղին տեղը թաքավոր կշինեմ։

Ասավ ու գուրզը քաշեց, թաքավորի թախտը քարուքանդ արավ, որ չիմ դեղած էր։

Էն էքսը թազա ուստենի կանչեց, թազա թախտ շինիլ տվուց, թաքավորի տղին նստացրուց թախտին, ինքն էլ հետը քառասուն օր, քառասուն քշեր իրանց ունեցած ղոշունովը կեր ու խում արին, թաքավորի տղին թազա հրսանիք արին, Դունյա-գյոզալի հետ պսակեցին, Ասլան-բալասուն էլ թազա հրսանիք արեցին Արաբի-զանգու հետ։

Նրանք շատ տարիներ իրանց օրերը ուրախ անցկացրին։

Չարն ընդի, բարին ըստի։

Ըստվածնե իրեք խնձոր վեր գա. մինը՝ հեքիաթ ասողին, մինը՝ անգաջ անողին, մինն էլ՝ ալամ աշխարքին։

1. Մարդի որդի — Ծ. Բ.։ [↑](#footnote-ref-1)
2. Կորյուն, առյուծի ձագ — Ծ. Բ։ [↑](#footnote-ref-2)
3. Портрет ռուսերեն բառից, դիմանկար-լուսանկար, պատկեր — Ծ. Կ.: [↑](#footnote-ref-3)